laion/Wikipedia-Exotic huggingface dataset:
מערת חלמטה

מערת חלמטה היא אתר ארכאולוגי ליד דוהוק (אנ') באזור כורדיסטן העיראקית. המערות מכילות גילופי תבליט (אנ') אשורי. המערה ממוקמת שבעה קילומטרים דרומית-מערבית לדוהוק, מעל הכפר גברקה. האתר מורכב מ"ארבעה תבליטים נאו-אשוריים שנחצבו בצלע המצוק מעל הכפר מלתאאי". אורכם של התבליטים כשישה מטרים וגובהם של שני מטרים. התבליטים מציגים תהלוכה של תשע דמויות, וצלמו לראשונה על ידי החוקרת הבריטית גרטרוד בל ב-1909. התבליטים "מתארים את המלך האשורי סוגד לאלוהויות העיקריות בפנתיאון המסופוטמי" ומתוארכים משנת 704 לפנה"ס עד 681 לפנה"ס. כמו בתבליטים בחיניס (אנ'), התבליטים במערת חלמטה "קשורים למערכת התעלות הצפונית שנבנתה על ידי המלך האשורי סנחריב (ז' 704-681 לפנה"ס) כדי להוביל מים לעיר בירתו נינוה". התבליטים ייחודיים משום ש"בניגוד לדוגמאות אחרות של אמנות מלכותית אשורית, שבהן המלך מיוצג בסגידה לסמלים של אלים, תבליטים אלה מראים את המלך מחווה מול אלוהויות אנתרופומורפיות, או אלים בצורת אדם". בשנת 2016 היה צורך לנקות ולשחזר את התבליטים לאחר שוונדלים ריססו עליהם דגל כורדיסטן. בפברואר 2018 הוציאו גנבים חלק מגילופי התבליט. "ליצירה הארכאולוגית שנגנבה קוראים סנחריב", אמר ניווין מוחמד, ראש האגף המשפטי במנהל הארכאולוגיה של דוהוק. התקריות הללו גברו בשנים האחרונות, ורשויות מחוז כורדיסטן ספגו ביקורת על כך שלא עשו מספיק כדי למנוע את מחיקת המורשת התרבותית האשורית באזור. מדיה וקבצים בנושא מערת חלמטה בוויקישיתוף "CHI - Incident Report Feature - The Malthai Reliefs -" (באנגלית אמריקאית). נבדק ב-2021-03-21. Sennacherib (Assyrian patron, 704-681 BCE). "Maltai Reliefs". {{cite journal}}: Cite journal requires |journal= (עזרה) "Maltai Rock Reliefs | Mapping Mesopotamian Monuments". mcid.mcah.columbia.edu. נבדק ב-2021-03-21. Malko, Helen (14 באוקטובר 2014). "Neo-Assyrian Rock Reliefs: Ideology and Landscapes of an Empire". www.metmuseum.org. נבדק ב-2021-03-21. {{cite web}}: (עזרה)תחזוקה - ציטוט: url-status (link) "Kurdish Flag Spray-painted on 7th Century BC Assyrian Relief". www.aina.org. נבדק ב-2021-03-21. "Thieves raid 2700-year-old site in Duhok". www.rudaw.net. 5 במרץ 2018. נבדק ב-2021-03-21. {{cite web}}: (עזרה)תחזוקה - ציטוט: url-status (link) Rodney, Seph (2019-11-01). "What Ancient Stones Still Mean to the Assyrian People Today". Hyperallergic (באנגלית). נבדק ב-2021-03-21.
מרפאה (אונייה)

מרפאה (אונייה) (באנגלית: Sick bay) הוא תא באונייה (אנ') המשמש למטרות רפואיות. המרפאה מכילה את ארון התרופות (אנ') של האונייה, מקרר לתרופות הדורשות אחסון בקירור וארון נעול לחומרים כמו מורפיום. יש לשמור את המרפאה נעולה, כאשר המפתחות יהיו זמינים רק לרופא ולרב החובל. המונח מיושם גם על ידי חיל הנחתים של ארצות הברית. מרפאה (אונייה) מופיעה במדע הבדיוני הפופולרי, כמו Battlestar Galactica (אנ') ומסע בין כוכבים, בתור המתקן הרפואי על סיפון ספינת חלל בדיונית (אנ'). מדיה וקבצים בנושא מרפאה בוויקישיתוף Medical care, International Maritime Organization Douglas E. Goldstein, Medical informatics 20/20
הוהנשנהאוזן

הוהנשנהאוזן (בגרמנית: Hohenschönhausen), היה רובע במזרח ברלין, בו גרו כ-107 אלף בני אדם. הרובע גבל בשכונות וייסנזה במערב, ליכטנברג בדרום ומרצאן במזרח ומצפון גבל במדינת ברנדנבורג. בשנת 2001 במהלך רפורמת השכונות בברלין, אוחד הרובע עם ליכטנברג והשכונה המאוחדת קרויה רשמית ליכטנברג, אך בפי הברלינאים השמות המקוריים נשמרים. הכפר הוהנשנהאוזן הוזכר כבר בשנת 1230 ובשנת 1920 צורף אל העיר ברלין יחד עם כפרים נוספים, כאשר אז גרו במקום 5,300 איש. האופי הכפרי נשמר עד לשנות ה-70. בשנת 1972 התחילה ממשלת גרמניה המזרחית לבנות ריכוזים של בניינים גבוהים (Plattenbau, כיוון שהפלטות יוצרו מראש במפעל) בעלי אופי ארכיטקטוני שהיה נפוץ במדינות קומוניסטיות - ועד 1989 הוקמו במקום 29,630 דירות חדשות שתוכננו לאכלס 90 אלף בני אדם. לאחר איחוד גרמניה גדלה האוכלוסייה עוד עד לשנת 1994, אז גרו ברובע כ-120 אלף בני אדם. אז החלו בעיקר משפחות צעירות לעקור מהרובע. הגיל הממוצע ברובע עלה ל-40 שנה בניגוד ל-25 קודם לכן. הרובע מאופיין במספר רחובות קטן של בתים ישנים, ביניהם בתים פרטיים מועטים. אזור זה מוקף בנחשי בניינים רבים גבוהים חסרי אופי, שנראים דומה זה לזה. על בניינים רבים מצוירות חיות על כניסתן, כדי לאפשר לילדים קטנים למצוא את ביתם. כמו השכונות הסמוכות, ליכטנברג, מרצאן והלרסדורף - גם בהוהנשנהאוזן גרה אוכלוסייה חלשה מבחינה סוציו-אקונומית, בעיקר משפחות מזרח-גרמניות לשעבר. ברובע תומכים רבים למפלגות הימין הקיצוני. הכפרים לשעבר שומרים עדיין על אופי כפרי. מדיה וקבצים בנושא הוהנשנהאוזן בוויקישיתוף
סמל פקיסטן

סמל פקיסטן אומץ בשנת 1954 לאחר שאושר על ידי ממשלת פקיסטן. הסמל בדרך כלל צבוע בירוק, אשר מייצג את הרוב האסלאמי בפקיסטן (הצבע הירוק מזוהה עם דת האסלאם), בדומה לסהר ולכוכב בראש. במרכז הסמל ישנו מגן המסמל את החקלאות במדינה על ידי תיאור ארבעה מסוגי היבול העיקריים של פקיסטן בזמן אימוץ הסמל: כותנה, יוטה, תה וחיטה. עטרת הפרחים סביב המגן מייצגת את ההיסטוריה של פקיסטן, שכן העטרה היא סמל מוגולי. לבסוף, המגילה בתחתית הסמל כוללת את המוטו הלאומי בשפת אורדו. המוטו הוא אמרה של מוחמד עלי ג'ינה (המושל הראשון של פקיסטן והעומד בראש "הליגה המוסלמית" שהייתה אחראית להקמתה של המדינה) וכתוב בו, מימין לשמאל: "אימאן, אֶתֶהאד, נַזְם" שמשמעו "אמונה, אחדות, משמעת". מדיה וקבצים בנושא סמל פקיסטן בוויקישיתוף ערך זה הוא קצרמר בנושא סמלים ובנושא פקיסטן. אתם מוזמנים לתרום לוויקיפדיה ולהרחיב אותו.
Always Tomorrow

Always Tomorrow (בתרגום לעברית: תמיד מחר) הוא שיר של הזמרת האמריקאית-קובנית גלוריה אסטפן אשר יצא לאור ב-12 באוקטובר 1992 כסינגל הראשון מאלבום אוסף הלהיטים שלה, Greatest Hits. השיר נכתב על ידי אספן עצמה והופק על ידי אמיליו אסטפן, חורחה קאסאס וקליי אוסטוולד. מבחינה מוזיקלית השיר הוא בלדת גיטרה אקוסטית המדברת על התחלה חדשה בעקבות אסון או טרגדיה. חלק מההכנסות של השיר נתרמו לנפגעי הוריקן אנדרו. הווידאו קליפ לשיר נחשב לקליפ פשוט יותר של אסטפן ביחס לקליפים אחרים. הקליפ לשיר מראה את הקורבנות של הוריקן אנדרו בונים את מיאמי מחדש לאחר הוריקן אנדרו. נכון לאוקטובר 2021 לקליפ יש 1.8 מיליון צפיות באתר יוטיוב. השיר זכה להצלחה מתונה, כאשר הגיע למקום ה-63 בלבד במצעד האירופאי ולמקום ה-81 בארצות הברית. אמיליו אסטפן, חורחה קאסאס וקליי אוסטוולד
Nobody Gets Me

"Nobody Gets Me" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS. הוא עתיד לצאת לאור לרדיו להיטים עכשוויים האמריקאי ב-10 בינואר 2023, באמצעות טופ דואוג אנטרטיינמנט ו-RCA רקורדס, כסינגל הרביעי מתוך האלבום. הוא הגיע בשיאו למקום העשירי במצעד הבילבורד הוט 100 והגיע לעשירייה הפותחת גם בקנדה וניו זילנד. ב-5 בדצמבר 2022, סיזה פרסמה קטע קצר מתוך השיר בחשבון היוטיוב שלה. מילות השיר "Nobody Gets Me" באתר Genius סרטון השיר "Nobody Gets Me" באתר יוטיוב "Top 40/M Future Releases". All Access. אורכב מ-המקור ב-21 בדצמבר 2022. {{cite web}}: (עזרה) "Nobody Gets Me - YouTube". נבדק ב-5 בדצמבר 2022 – via YouTube. {{cite web}}: (עזרה) Hot 100 Songs, Billboard, ‏2023 (באנגלית אמריקאית) ARIA Accreditations Documents, Dropbox (באנגלית)
הנסל אנמנואל

הנסל אנמנואל דונאטו דומינגז (באנגלית: Hansel Enmanuel Donato Domínguez) נולד ב-24 אוקטובר 2003 בפרוור לוס מינה (אנ') של סנטו דומינגו, בירת הרפובליקה הדומיניקנית. אנמנואל הוא כדורסלן קטוע יד המשחק בליגת המכללות האמריקאית. אנמנואל איבד את זרועו השמאלית בגיל 6 בתאונה, כאשר קיר נפל עליו. אביו היה שחקן כדורסל ידוע ברפובליקה הדומיניקנית, ועודד את בנו להמשיך ולנסות לשחק כדורסל למרות מגבלתו, ובגיל 16 הוא היה אחד משחקני הכדורסל הבולטים בעיר הולדתו. הוא נצפה במשחקי כדורסל רחוב בשכונת מגוריו, ובשנת 2020 קיבל חשיפה בטלוויזיה הלאומית של הרפובליקה הדומיניקנית. בעקבות כך אנמנואל קיבל מלגת לימודים בבית הספר התיכון של רשת בתי הספר של האקדמיה הנוצרית שבעיר קיסימי שבמרכז פלורידה, והיגר לשם בינואר 2021 בגיל 17. תוך שבועות ספורים, סרטונים המציגים את ביצועיו, זכו לתפוצה רחבה מאד, ובטורניר החורף של אורלנדו התבלט במיוחד לאחר שהעמיד ממוצעים של 25 נקודות ו-11 ריבאונדים למשחק לאורך כל הטורניר. בקיץ 2021 קיבל אנמנואל את ההצעה הראשונה לשחק בליגת המכללות האמריקאית מאוניברסיטת המדינה של טנסי ומיד אחר כך מאוניברסיטת באטון קוקמאן (אנ') מדייטונה ביץ', פלורידה. בסופו של דבר הוא חתם ביולי 2022 בקבוצת הכדורסל של אוניברסיטת נורת'ווסטרן סטייט (אנ') שבמדינת לואיזיאנה. גם חתימה זו זכתה להדים בתקשורת האמריקאית ובמדינות נוספות בעולם. אנמנואל זכה במהלך 2022 לחוזי פרסום בחברה הפיננסית הגדולה ביותר ברפובליקה הדומיניקנית, ועם חברת משקאות הספורט האמריקאית גאטורייד (אנ') - בשני חוזים נפרדים. קארסון פיקט (כדורגלנית) הנסל אנמנואל - הרגעים הטובים ביותר בבית ספר התיכון. יוטיוב, 2021. 8:04 דקות. הנסל אנמנואל, שחקן נורת'ווסט במשחק ראשון בקבוצה, קליעה ראשונה והטבעה ראשונה. יוטיוב, 2022. 2:28 דקות. הנסל אנמנואל - הטבעה ראשונה עבור אוניברסיטת נורת'ווסט. יוטיוב, 2022. 0:25 דקות. 2022-23 Demon Basketball Roster: 24 Hansel Enmanuel, nsudemons.com. מערכת וואלה ספורט, יגיע ל-נב"א? הכדורסלן קטוע היד שכבש את הרשת בדרך לליגת המכללות, באתר וואלה ספורט, 15/08/2021 Jennifer A. Marcial Ocasio, Hansel Emmanuel is a One-Armed Basketball Player who Breaks Every Barrier on the Court, Orlando Sentinel, May 31, 2021 Antena 3 Deportes, La historia de Hansel Emmanuel, un joven de 17 años que realiza mates, bandejas y tapones con un solo brazo, Noticias, 28.02.2021 בן גולדפריינד, הכדורסלן קטוע היד מגיע למכללות ומכוון ל-נב"א: "לא רוצה שיראו אותי רק בזכות המוגבלות", באתר N12, 25/07/2022 Cassandra Negley, Hansel Emmanuel, a One-Armed HS Basketball Player, Shows Incredible Handles in Trending Video, Yahoo!Sports, February 25, 2021 Steven J. Gaither, Hansel Emmanuel, one-armed hoops star, gets first offer, HBCU GAMEDAY, August 12, 2021 Life Christian One-Armed Basketball Star Hansel Enmanuel Donato Earns First DI Offer from Tennessee State, BVM Sports, August 13, 2021 Wilton Jackson, Hansel Enmanuel, One-Armed Basketball Player, Announces College Commitment, Sports Illustrated, July 23, 2022 Eric Finkelstein, Hansel Enmanuel Continues Breaking Barriers with NIL, SPORTS AGENT BLOG, April 15, 2022 Shlomo Sprung, Gatorade Moves on From NHL as Part of Reinvented Sports Marketing Playbook, BoardRoom, May 31, 2022 Daniel Morrison, Hansel Emmanuel has a new NIL deal with Gatorade, On3, June 13, 2022
Fuckin' Problems

Fuckin' Problems הוא שיר של הראפר האמריקאי אייסאפ רוקי, בהשתתפות הראפר הקנדי דרייק והראפרים האמריקאים 2 צ'יינז וקנדריק לאמאר. הוא יצא לאור ב-24 באוקטובר 2012, כסינגל השני מתוך אלבום הבכורה של רוקי, Long. Live. ASAP, ומאוחר יותר יצא לרדיו ב-27 בנובמבר 2012. נואה "40" שביב עזר לאמנים בכתיבת השיר ואף שימש כמפיק המוזיקלי שלו לצד דרייק, שהשתמש בשם העט "סי. פאפי". סטטיק מייג'ור קיבל קרדיט כתיבה שלאחר המוות על סימפול המנגינה של השיר שלא יצא של אליה, "Don't Be Jealous" (שדלף בינואר 2013 בשם "Quit Hatin'‎"). אף על פי שלא זכה לקרדיט, בשיר אינטרפולציה לשירו של אול דירטי באסטרד, "Shimmy Shimmy Ya". השיר הועמד לפרס גראמי לשיר הראפ הטוב ביותר. הווידאו קליפ, בבימוים של סאם לקה וקלארק ג'קסון, הוצג בבכורה ב-3 בדצמבר 2012 ב-106 & Park. הראפר טייגה הוציא פריסטייל על מקצב השיר במיקסטייפ שלו, 187, בשנת 2012. ליל ויין כלל פריסטייל על המקצב במיקסטייפ Dedication 5 לצד קיד קיד ויורו. פריסטיילים ורמיקסים אחרים לשיר בוצעו על ידי ריק רוס (עם סטאלי), טריי סונגז, ג'ואל אורטיז וקווין מקאל, בין היתר. מגזין קומפלקס דירג את השיר במקום ה-21 ברשימת 50 השירים הטובים ביותר לשנת 2012. פיצ'פורק דירגו את השיר במקום ה-35 ברשימת 100 השירים הטובים ביותר לשנת 2013. ב-XXL דורג השיר במקום ה-14 ברשימתם של השירים הטובים ביותר מהשנה. השיר מכר למעלה משני מיליון עותקים דיגיטליים בארצות הברית עד אוקטובר 2013. השיר הגיע בשיאו למקום השמיני במצעד הבילבורד הוט 100, והוא המצליח ביותר מתוך האלבום. זה גם שירו המצליח ביותר של רוקי כאמן מוביל. מידע על היצירה "Fuckin' Problems" באתר מיוזיק בריינז סרטון השיר "Fuckin' Problems" באתר יוטיוב "A$AP Rocky Teams With Drake, 2 Chainz & Kendrick Lamar on 'F--kin' Problem'". billboard.com. נבדק ב-20 במאי 2017. {{cite web}}: (עזרה) "A$AP Rocky Reveals Album Release Date, Cover Art". Rap-Up. 3 בדצמבר 2012. נבדק ב-3 בדצמבר 2012. {{cite web}}: (עזרה) "The 50 Best Songs of 201221. A$AP Rocky f/ 2 Chainz, Drake & Kendrick Lamar "Fuckin' Problems"". Complex. נבדק ב-20 במאי 2017. {{cite web}}: (עזרה) "The Top 100 Tracks of 2013 – Page 7 – Pitchfork". pitchfork.com. נבדק ב-20 במאי 2017. {{cite web}}: (עזרה) "The 25 Best Songs Of 2013 – XXL". XXL Mag. נבדק ב-20 במאי 2017. {{cite web}}: (עזרה) Paul Grein (30 באוקטובר 2013). "Week Ending Oct. 27, 2013. Songs: Women Roar, Twerk & Crush The Competition". Chart Watch. Yahoo. {{cite news}}: (עזרה)
ארנסט פרידריך, מרקיז באדן-דורלאך

ארנסט פרידריך, מרקיז באדן-דורלאך (בגרמנית: Ernst Friedrich von Baden-Durlach;‏ 17 באוקטובר 1560 – 14 באפריל 1604) שלט בחלק הצפוני של מרקיזות באדן-דורלאך. הוא עלה לשלטון כשהגיע לבגרות ב-1584. הוא הקים את הגימנסיה אילוסטריי הראשונה במרקיזות. המרתו מלותרניות לקלוויניזם וכיבושיו בבאדן העליונה גרמו לסכסוכים חמורים - אפילו עם הקיסר - שהשלכותיהם פגעו בבאדן התחתית ובסופו של דבר גם הובילו לאובדן שטחים. ארנסט פרידריך היה בנם הבכור של קרל השני, מרקיז באדן-דורלאך ואנה מוולדנץ. משנת 1577 ואילך, הוא קיבל את חינוכו בחצר האפוטרופוס שלו, הדוכס הלותרני לואי השלישי מוירטמברג. לאחר מות אביו, הוקמה מועצת עוצרות, המורכבת מאמו אנה, לודוויג השישי, הנסיך הבוחר מפפאלץ (עד 1583), פיליפ לודוויג, רוזן פפאלץ-נויבורג ולודוויג השלישי, דוכס וירטמברג. המועצה שלטה מטעמו במרקיזות באדן-דורלאך אשר ירש אותה כקטין. ארנסט פרידריך ובנו השני של קרל השני, יאקוב, רצו שניהם לשלוט בנחלה. צוואתו האחרונה של קרל השני אסרה זאת, אך היא לא נחתמה, ולכן החליטו האפוטרופוסים הנותרים לחלק את המדינה. ארנסט פרידריך קיבל את באדן התחתית, כולל הערים הגדולות דורלאך ופפורצהיים. אחיו הצעירים יאקוב וגאורג פרידריך קיבלו גם הם חלקים מהמרקיזות, כך שהארץ חולקה עוד מעבר לחלוקה הקיימת לבאדן-דורלאך ובאדן-באדן. מרקיזות באדן-הכברג נפלה בחזרה לארנסט פרידריך ב-1590 לאחר מותו של יאקוב. אחיו הצעיר, גאורג פרידריך, הצליח לאחד מחדש את כל מרקיזות באדן-דורלאך לאחר מותו של ארנסט פרידריך. ארנסט פרידריך התחתן ב-21 בדצמבר 1585 עם אנה ממזרח פריזיה, בתו של אדזארד השני, רוזן מזרח פריזיה ואלמנתו של האפוטרופוס שלו, אולם לא נולדו להם ילדים. מדיה וקבצים בנושא ארנסט פרידריך, מרקיז באדן-דורלאך בוויקישיתוף Baumann, p. 21-22
Praise the Lord (Da Shine)

Praise the Lord (Da Shine) הוא שיר של הראפר האמריקאי אייסאפ רוקי, בהפקתו ובהשתתפותו של הראפר האנגלי סקפטה, שיצא לאור כסינגל השני מתוך אלבום האולפן השלישי שלו, Testing, ב-26 ביוני 2018. זה שיתוף הפעולה השלישי של שני האמנים, לאחר הופעתו של סקפטה באלבום Cozy Tapes Vol. 1: Friends והופעתו של רוקי במיני-אלבום של סקפטה Vicious ב-2017. השיר היה למצליח במספר מדינות, כשהגיע בשיאו למקום ה-45 במצעד הבילבורד הוט 100 ולמקום ה-18 במצעד הסינגלים הבריטי. הוא זכה מאוחר יותר בתואר הפלטינה הכפולה מאיגוד תעשיית ההקלטות האמריקאי והפלטינה מאיגוד תעשיית ההקלטות הבריטי. אייסאפ רוקי וסקפטה שיתפו פעולה פעמיים לפני צאתו של "Praise the Lord (Da Shine)", כשעבדו יחד ב-Cozy Tapes Vol. 1: Friends in 2016 של אייסאפ מוב ב-2016 והמיני-אלבום של סקפטה Vicious ב-2017. בסרטון Verified של Genius, רוקי חשף שכל השיר נכתב בלונדון, בזמן שגם הוא וגם סקפטה היו תחת השפעת LSD. השיר כולל דגימה מ-"Andean Stroll Panpipe 02" מתוסף Jam Pack: World Music של אפליקציית GarageBand של אפל. הווידאו קליפ בוים על ידי דקסטר נייבי ויצא לאור בערוץ היוטיוב של אייסאפ רוקי ב-5 ביוני 2018. הוא מכיל מסך מפוצל המציג סצנות שצולמו בניו יורק ובלונדון, עם הופעות קמע של טיילר דה קריאייטור, חברי אייסאפ מוב ואחיו הצעיר של סקפטה ג'יימי. נכון לדצמבר 2022, הקליפ נצפה למעלה מ-467 מיליון פעמים. מידע על הסינגל "Praise the Lord (Da Shine)" באתר מיוזיק בריינז מילות השיר "Praise the Lord (Da Shine)" באתר Genius סרטון השיר "Praise the Lord (Da Shine)" באתר יוטיוב "The story behind A$AP Rocky's "Praise the Lord (Da Shine)" is incredible". REVOLT TV. נבדק ב-9 במאי 2019. {{cite web}}: (עזרה) Genius (30 במאי 2018). "A$AP Rocky "Praise The Lord (Da Shine)" Official Lyrics & Meaning - Verified". נבדק ב-9 במאי 2019 – via YouTube. {{cite web}}: (עזרה) "What's the Sample - A$AP Rocky "Praise the Lord (Da Shine)" ft. Skepta". YouTube. Maine, Samantha (6 ביוני 2018). "Watch Skepta and A$AP Rocky in their new video for 'Praise The Lord (Da Shine)'". NME. נבדק ב-9 במאי 2019. {{cite web}}: (עזרה) LIVELOVEASAPVEVO (5 ביוני 2018). "A$AP Rocky - Praise The Lord (Da Shine) (Official Video) ft. Skepta". נבדק ב-9 במאי 2019 – via YouTube. {{cite web}}: (עזרה) "A$AP Rocky's 'Praise The Lord (Da Shine)' Music Video Ft. Skepta has LDN And NY Collide - MTV UK". www.mtv.co.uk. נבדק ב-9 במאי 2019. {{cite web}}: (עזרה) A$AP Rocky - Praise The Lord (Da Shine) (Official Video) ft. Skepta, סרטון בערוץ "LIVELOVEASAPVEVO", באתר יוטיוב (אורך: 03:47)
האלפים הצרפתיים

האלפים הצרפתיים הם החלקים של רכס הרי האלפים בתוך צרפת, באזורי אוברן-רון-אלפ ופרובאנס-אלפ-קוט ד'אזור. חלקים מהאלפים הצרפתיים נמצאים רק בצרפת, ואחרים, כמו מסיף דו מו בלו (אנ'), משותפים עם שווייץ ואיטליה. מון בלאן, בגובה 4,808 מטרים (15,774 רגל), על גבול צרפת-איטליה (אנ'), הוא ההר הגבוה ביותר בהרי האלפים, וההר הגבוה ביותר במערב אירופה. ערים בולטות באלפים הצרפתיים: גרנובל, שאמוני, אנסי, שאמברי, אוויאן-לה-באן (אנ') ואלברטוויל. מגוון פעילויות חורף וקיץ זמינות באלפים הצרפתיים. בחורף, אלה כוללים סקי וסנובורד, כמו גם חלופות כמו מזחלות שלג. יש מגוון פעילויות אחרות שמתרחשות כמו גלישה בחודשי הקיץ. פעילויות הקיץ כוללות טיולי הליכה, טיפוס הרים, רכיבה על אופניים וטיפוס צוקים. מון בלאן (4,810 מ') איגוויל דו דרו (3,754 מ') איגוויל וורט (4,122 מ') מאר דו גלאס, דונט דו ז'יאו (4,013 מ') ו- Grandes Jorasses (4,208 מ') בשאמוני (בערך 1890) Tramway du Mont-Blanc, בתחנת בלוויו (1,794 מ') בסן-ז'רווה-לה-באן ז'אק בלמט לצד הוראס-בנדיקט דה סוסור, "אבי האלפיניזם", באנדרטה שהוקמה בשאמוני גרנד קפוצ'ין (3,838 מ') ופניו האנכיים בגובה 400 מטר הפארק הלאומי ואנואז הפארק הלאומי אקרינס יעל אלפיני באוסואה, סבואה בקתה בעיר איבואר מימי הביניים פאלה דה ל'איל באנסי אולימפיאדת שאמוני (1924) אולימפיאדת גרנובל (1968) אולימפיאדת אלברוויל (1992) מדיה וקבצים בנושא האלפים הצרפתיים בוויקישיתוף מערכת אתר למטייל, האלפים הצרפתיים: 7 מקומות שחובה לבקר בהם באזור המופלא, באתר למטייל, ‏2 באפריל 2018 Mont Blanc shrinks by 45cm in two years "frenchalps.co.uk - Your website dedicated to information on the French Alps". frenchalps.co.uk (באנגלית אמריקאית). נבדק ב-2016-01-27. "French Alps Mountain Activities | frenchalps.co.uk". frenchalps.co.uk (באנגלית אמריקאית). נבדק ב-2016-01-27.
אסייתוזאורוס

אסייתוזאורוס (שם מדעי: Asiatosaurus; מילולית: "לטאה/זוחל אסייתי") הוא סוג של דינוזאור זאורופוד מהקבוצה אאוזאורופודה, אשר חי במרכז אסיה במשך הקרטיקון שלפני 122 עד 112 מיליון שנה מזמננו. המאובנים שלו התגלו במונגוליה ומערב סין ואלה תוארו ב-1924 בידי החוקר הנרי פיירפילד אוסבורן (אנ'). עם זאת הטקסון כיום מוטל בספק. בסוג נכללים שני מינים: Asiatosaurus mongoliensis, אשר התגלה בתצורות אוס (Öösh Formation) שבאובורחאנגאי, מונגוליה ותצורות שינלונג (Xinlong Formation) שבגואנגשי ו-Asiatosaurus kwangshiensis, אך השרידים לא מזוהים מספיק וכוללים שרידי חוליות, שן אחת וכמה צלעות. כמו כן ממצאים לא מזוהים מספיק התגלו בתצורות לורה (Lura Formation) שבטיבט. בעבר שייכו את הסוג למשפחת הברכיוזאוריים, אך הוא הועבר לקבוצה עצמאית ב-2022. לפי המדדים אורכו של דינוזאור זה הגיע ל-17 מטרים ולמשקל של 2 טונות. מדיה וקבצים בנושא אסייתוזאורוס בוויקישיתוף אסייתוזאורוס, באתר GBIF (באנגלית) Hou, L.H.; Yeh, H.K.; Zhao, X.J. (1975). "Fossil reptiles from Fusui, Kwangshi" (PDF). Vertebrata PalAsiatica. 13 (1): 24–33. Poropat, S.F.; Frauenfelder, T.G.; Mannion, P.D.; Rigby, S.L.; Pentland, A.H.; Sloan, T.; Elliott, D.A. "Sauropod dinosaur teeth from the lower Upper Cretaceous Winton Formation of Queensland, Australia and the global record of early titanosauriforms". Royal Society Open Science. 9: 220381. doi:10.1098/rsos.220381.
שני הפרדים

שני הפְרָדים (בצרפתית: Les Deux Mulets) הוא משל שכתב המשורר וממשיל המשלים הצרפתי ז'אן דה לה פונטן. זהו המשל הרביעי המובא בספרו הראשון (Livre I des Fables de La Fontaine (צר')) שיצא לאור בשנת 1668. המשל הוא עיבוד מחדש של יצירה מהעת העתיקה שכתבו איזופוס, ומאוחר יותר פדרוס (לטינית: Phaedrus) שהיה ממשיל משלים בתקופת האימפריה הרומית, ובו מוסר השכל על צניעות וגאווה. המשל, מספר על שני פְרָדים שנשאו משא על גבם, והיו בדרכם אל היעד. האחד נושא חציר, והשני - כספי מיסים. האחרון הולך בגאוותנות יחסית, מכיוון שנושא מטען חשוב יותר מחברתו. בדרכם, הותקפו השניים על ידי שודדי דרכים, שלא התעניינו כלל בחציר, אלא בכסף בלבד, התנפלו על הפרד שנשא את כספי המס, פצעו אותו ושדדו אותו. בעוד הוא פצוע וגוסס ומבכה את מר גורלו, הוכיח אותו הפרד האחר ואמר: לו היית נושא בתפקיד פשוט, כמוני, מצבך היה טוב בהרבה. מוסר ההשכל של המשל הוא שתפקיד, או עמדה בכירה יותר, אינם בהכרח טובים יותר. ובנוסף לכוח שבהם, חושפים את הנושא בהם לסכנות נוספות. שנושאי תפקידים פשוטים יותר אינם חשופים אליהם. מדיה וקבצים בנושא שני הפרדים בוויקישיתוף Les Deux Mulets, תמליל המשל (בצרפתית) Fables de Phèdre תמליל המשל מפי פדרוס בתרגום לצרפתית Ésope Fables Émile Chambry תמליל המשל מפי איזופוס ופירושו לצרפתית מודרנית (בצרפתית). Ésope Fables Émile Chambry Fables de Phèdre
ויליס פורטאדו

ויליס אלווש פורטאדו (בפורטוגזית: Willis Alvés Furtado; נולד ב-4 בספטמבר 1997) הוא כדורגלן צרפתי-כף ורדי המשחק בעמדת הקיצוני באולביה. פורטאדו נולד באיברי-סיר-סן שבצרפת והתחיל את הקריירה שלו בקבוצת הילדים המקומית. ב-23 באפריל 2016 ערך את הופעת הבכורה שלו בקבוצה הבוגרת ששיחק אז בליגה החמישית במשחק הליגה נגד ולנסיאן ב'. ב-4 ביוני 2016 הבקיע את השער הראשון שלו בקבוצה בניצחון 1-2 נגד גראן סינטה. שנה לאחר מכן, חתם בסטנהאוסמיר מהליגה הסקוטית השלישית. בליגה זו שיחק שלוש שנים. בקיץ 2018 חתם במאסר מהליגה המצרית השנייה. פורטאדו היה שותף לעלייה של המועדון לליגת העל המצרית. ב-11 בספטמבר 2020 הבקיע את שער הבכורה שלו בליגת העל המצרית בתיקו 2-2 נגד אל-איתיחאד אלכסנדריה. בינואר 2021 הצטרף לג'רב מהליגה הנורווגית השנייה. ב-15 במאי 2021 ערך את הופעת הבכורה שלו בקבוצה בתיקו 1-1 נגד קפום. ב-27 ביוני הבקיע את שער הבכורה שלו בקבוצה בניצחון 0-2 נגד אולפה סאנס. ב-7 בפברואר 2023 חתם בקוטקה טיוואן פאלויליג'אט מליגת העל הפינית. בינואר 2024 חתם בפלוריאנה באוקטובר 2020 קיבל זימון לנבחרת כף ורדה, אותה הוא זכאי לייצג עקב מוצא הוריו. ב-7 באוקטובר ערך את הופעת הבכורה שלו בנבחרת בניצחון 1-2 נגד אנדורה. נכלל בסגל הנבחרת לקראת גביע אפריקה לאומות 2021. ויליס פורטאדו, באתר Transfermarkt ויליס פורטאדו, באתר Soccerway ויליס פורטאדו, באתר WorldFootball.net ויליס פורטאדו, באתר National Football Teams ויליס פורטאדו, באתר FootballDatabase.eu
אלפי האלנד

אלפי האלנד (בנורווגית: Alfie Haaland; נולד ב-23 בנובמבר 1972) הוא כדורגלן עבר נורווגי ששיחק בעמדת המגן הימני. בנו הוא הכדורגלן ארלינג האלנד, המשחק במנצ'סטר סיטי. האלנד נולד בסטוונגר וגדל בבריין הסמוכה. בגיל 7 התחיל לשחק בקבוצת הילדים המקומית והתקדם במדיה עד לקבוצה הבוגרת, אליה הצטרף ב-1989. בשנת 1993 חתם בנוטינגהאם פורסט האנגלית. את הופעת הבכורה שלו בקבוצה ערך נגד לסטר סיטי. ביולי 1997, האלנד הצטרף ללידס יונייטד. ב-9 באוגוסט ערך את הופעת הבכורה שלו בקבוצה במשחק הליגה נגד ארסנל. במשחק הליגה נגד מנצ'סטר יונייטד פצע את רוי קין ברצועה הצולבת. ב-26 בדצמבר 1997 הבקיע את שער הבכורה שלו בקבוצה בהפסד 3-1 לליברפול. בתקופתו בלידס היה שותף לעלייה של המועדון לחצי גמר גביע אופ"א. בשנת 2000 חתם במנצ'סטר סיטי תמורת 2.5 מיליון פאונד. באפריל 2001 הורחק במהלך הדרבי של מנצ'סטר לאחר היתקלות עם רוי קין. אולם לפי האלנד, היתקלות זו גם גרמה לפציעה בברכו של האלנד. ביולי 2003 הודיע על פרישה מכדורגל בגיל 29 עקב פציעה בברך. האלנד אף הודיע על כוונתו לתבוע את רוי קין ומנצ'סטר סיטי, אולם לאחר שהוכח כי אין קשר בין אותה כניסה לפציעה, האלנד חזר בו מכוונתו. האלנד יצא מפרישה לאחר שמונה שנים, כדי לשחק במועדון רוסלנד BK שבסיסו בבריין בליגה הנורווגית השלישית באוגוסט 2011. הוא פרש שוב ב-2013. בינואר 1994 האלנד ערך את הופעת הבכורה שלו נבחרת נורווגיה במשחק ידידות נגד קוסטה ריקה. במהלך השנה נכלל בסגל הנבחרת לקראת מונדיאל 1994.מאוחר יותר הוא נבחר בסגל של נורווגיה למונדיאל 1994, שם שיחק את המשחקים מול מקסיקו ואיטליה. האלנד הוא מבין הכדורגלנים הבודדים ששיחקו בנבחרת ומעולם לא שיחק בליגת העל הנורווגית. אלפי האלנד, באתר Transfermarkt אלפי האלנד, באתר Soccerway אלפי האלנד, באתר BDFutbol אלפי האלנד, באתר WorldFootball.net אלפי האלנד, באתר National Football Teams אלפי האלנד, באתר FootballDatabase.eu